**ПОКАНА ЗА ПОДАВАНЕ НА ОФЕРТА**

**Уважаеми дами и господа,**

На основание чл. 14, ал. 4, т. 1 и чл. 101а, ал. 2 от ЗОП, Ви отправям покана да подадете Вашата оферта за изпълнение на поръчка с предмет: „Ремонт на покрив на основна сграда на СОУ „ Асен Златаров“ гр.Шабла и направа изкуствена настилка 73 метрова лекоатлетическа писта в училищен двор“

**1. ВЪЗЛОЖИТЕЛ НА ОБЩЕСТВЕНАТА ПОРЪЧКА И ПРАВНО ОСНОВАНИЕ**

Възложител на настоящата обществена поръчка е СОУ“ Асен Златаров“ гр.Шабла, Община Шабла.

Възлагането на настоящата обществена поръчка е чрез публична покана, на основание чл. 14, ал. 4, т.1 от Закона за обществените поръчки (ЗОП) и при условията на Глава осма „а” от същия закон.

**2. ПРЕДМЕТ И КРАТКО ОПИСАНЕ НА ОБЩЕСТВЕНАТА ПОРЪЧКАТА**

Предметът на настоящата обществена поръчка е : „Ремонт на покрив на основна сграда на СОУ „ Асен Златаров“ гр.Шабла и направа изкуствена настилка 73 метрова лекоатлетическа писта в училищен двор“ .

Обект на настоящата обществена поръчка е строителство.Техническите характеристики и вида и обема на необходимите ремонтни дейности са изчерпателно описани в „Техническата спецификация” изготвена по Образец , приложена към настоящата публична покана. Основните дейности който следва да бъдат извършени от избраният Изпълнител , накратко включват: топло и хидроизолация на покрива,армирана циментова замазка,демонтаж и монтаж на улуци и водосточни тръби, армираана бетонова изравнителна настилка по лекоатлетическа писта,полагане на каучукови гранули и полиуретанов биндер, разчертаване и номериране на коридори за бягане.

**3. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

**1.** Гаранционни срокове – съгласно чл. 160, ал. 4 и ал. 5 от Закона за устройство на територията (ЗУТ) и чл. 20 и чл. 21 на Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строително-монтажни работи, съоръжения и строителни обекти, издадена от министъра на регионалното развитие и благоустройство (обн. ДВ, бр. 72 от 15.08.2003 г.).

**2.** Строително – монтажните работи ще се приемат от лица, определени от Възложителя. Приемането на изпълнените и подлежащите на заплащане видове строителни работи се извършва с двустранно подписани от Изпълнителя и Възложителя протоколи Образец № 19.

**3.** Изпълнителят е длъжен по време на строителството сам и за своя сметка да осигурява изискванията на Закона за здравословни и безопасни условия на труд (ЗЗБУТ) и Наредба № 2 от 22.03.2004 г. за минималните изисквания за осигуряване на здравословни и безопасни условия на труд при извършване на строителни и монтажни работи, издадена от министъра на труда и социалната политика и министъра на регионалното развитие и благоустройството.

**4.** При изпълнението и приемането на строително-монтажните работи да се спазват стриктно всички нормативни актове в областта на този вид строителство.

**5.** Всички извършени работи и доставени материали трябва да отговарят на актуалните (действащи в момента) Български държавни стандарти, европейските стандарти или еквивалентни международни стандарти.

**6.** Доставката на всички материали, необходими за изпълнение на строително-монтажните работи е задължение на Изпълнителя. Всички материали трябва да са придружени със съответните сертификати за произход и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.

**7.** Изпълнителят е длъжен преди започване на СМР да обезопаси и сигнализира обекта.

**8.** При извършване на СМР изпълнителят е длъжен да опазва в случай на наличие на надземни съоръжения, положени кабели и др. При нанасяне на щети да ги възстановява за своя сметка..

**9.** След приключване на възложените работи, изпълнителят е длъжен да почисти строителната /работна площадка и да извози строителните отпадъци до определеното за това депо. Материалите, годни за втора употреба, добити при изпълнението на поръчката, са собственост на възложителя и следва да се депонират на указаните от него места.

**10.** Изпълнителят е длъжен да изхвърля всички отпадъчни материали от строителните работи на свой риск и за своя сметка в съответствие с приложимите български нормативни изисквания.

**11.** Изпълнителят е длъжен да упражнява контрол на качеството в съответствие с нормативните документи и процедури за качество.

**12.** Възложителят може по всяко време да инспектира работите, да контролира технологията на изпълнението и да издава инструкции за отстраняване на дефекти, съобразно изискванията на технологията и начина на изпълнение. В случай на констатирани дефекти, отклонения и ниско качествено изпълнение, Възложителят спира работите до отстраняването им от Изпълнителя.

**13.** Всички дефектни материали се отстраняват от обекта, а дефектните работи се разрушават от Изпълнителя за негова сметка.

**14.** Изпълнителят е длъжен да спазва изискванията на законовата уредба в страната по безопасност и хигиена на труда, пожарна безопасност, екологични изисквания и други свързани със строителството стандарти и технически нормативни документи, действащи в страната.

Участникът, определен за изпълнител в процедурата, след сключване на договора трябва изпълни поръчката в определения срок, при спазване разпоредбите на действащата нормативна уредба, в съответствие с количествените сметки и Техническата спецификация, отнасящи се до изпълняваните дейности, които са неразделна част от тази документация.

**4. ТЕХНИЧЕСКА СПЕЦИФИКАЦИЯ**

(приложена на отделен файл) – **Образец № 10**

**5. ПРОГНОЗНА СТОЙНОСТ**

Прогнозната стойност на поръчката е 69 167. 00 лв. без ДДД или 83 000.00 лв. (осемдесет и една хиляди лева**.) със ДДС** и ще бъде оползотворена за двата подобекта както следва:

* Подобект 1- За ремонт на покрив на основна сграда на СОУ „ Асен Златаров“ гр.Шабла –51 500 лв. без ДДС
* Подобект 2-.За направа изкуствена настилка 73 метрова лекоатлетическа писта в училищен двор- 17 667 лв.без ДДС

**6. СХЕМА НА ПЛАЩАНЕ**

Плащането ще се извърши на два етапа:

6.1.Авансово, в размер на 30% (тридесет процента) от договорената цена**.**

Авансът е платим в срок до 20 (двадесет) работни дни, след датата на подаване

на възлагателно писмо от Възложителя до Изпълнителя.

**6**2. Окончателното плащане в размер на разликата между стойността на действително извършените и приети от Възложителя СМР и получената сума от авансово плащане. От окончателното плащане се приспадат всички неустойки, обезщетения и други дължими от Изпълнителя суми, за стойността, с която същите надвишават гаранцията за добро изпълнение в случай че същата е усвоена от Възложителя. Възложителят извършва окончателно плащане до 30 (тридесет) дни след подписване на Приемо-предавателен протокол за изпълнените СМР, подписан без забележки от ВЪЗЛОЖИТЕЛЯ, и представяне на оригинална фактура за изпълнените СМР в размер на стойността на действително изпълнените количествена СМР, включени в офертата на изпълнителя, въз основа на единичните цени от последната.Единичните цени за изпълнение на СМР, посочени в Количествено-стойностните сметки в Офертата на **ИЗПЪЛНИТЕЛЯ** не подлежат на промяна.

7**. СРОК ЗА ИЗПЪЛНЕНИЕ НА ПОРЪЧКАТА**

Пълният правно обвързващ срок на поръчката започва да тече след сключване на договора за изпълнение на поръчката.Срокът за извършване на строително-монтажните работи се посочва от Изпълнителя в календарни дни и е предмет на оценяване от страна на Комисията, същият не може да е по-дълъг от 2 месеца или 60 календарни дни, след сключване на договора за изпълнение на поръчката и започва да тече от датата на подаване на възлагателно писмо от Възложителя до Изпълнителя.

## 8. МЯСТО НА ИЗПЪЛНЕНИЕ НА ПОРЪЧКАТА – Република България, община Шабла.

## 9. ВЪЗМОЖНОСТ ЗА ПРЕДОСТАВЯНЕ НА ВАРИАНТИ В ОФЕРТИТЕ

Всеки участник в обществената поръчка има право да представи само една оферта. Варианти **не** се допускат.

**10. ОБОСОБЕНИ ПОЗИЦИИ**

В настоящата обществена поръчка **няма** обособени позиции. Изпълнителят следва да подаде оферта за целия предмет/всички компоненти/ на обществена поръчка

**11. СРОК НА ВАЛИДНОСТ НА ОФЕРТАТА**

1. Срокът на валидност на офертите е **90 (деветдесет)** календарни дни, считано от крайния срок за получаване на офертите.
2. Възложителят кани участниците да удължат срока на валидност на офертите, когато той е изтекъл.
3. Участникът ще бъде отстранен от участие в настоящата обществена поръчка,

ако представи оферта с по–кратък срок на валидност, или ако след покана и в определения в

нея срок не удължи срока на валидност на офертата си.

## 12. РАЗХОДИ ПО УЧАСТИЕ

Разходите за изготвянето на офертите са за сметка на участниците. Спрямо Възложителя участниците не могат да предявяват, каквито и да било претенции за разходи, направени по подготовката и подаването на офертите им, независимо от резултата или провеждането на публичната покана.

**13. ИЗИСКВАНИЯ КЪМ УЧАСТНИЦИТЕ**

1. **ОБЩИ ИЗИСКВАНИЯ**

**1.1.** В обществената поръчка може да участва всяко българско или чуждестранно физическо или юридическо лице, както и техни обединения, което отговаря на условията, посочени в ЗОП и обявените изисквания от Възложителя в настоящата публична покана и приложенията към нея.

**1.2.** Не може да участва в обществената поръчка пряко или косвено физическо или юридическо лице, за което е налице забраната по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, освен ако не е налице изключението по чл. 4 от Закона.

## 1.3. Специфични изисквания към участници – обединения, които не са юридически лица („обединение/консорциум”)

### **1.3.1.** В случай, че Участникът участва като обединение, то тогава същият представя споразумение/договор за обединение или негово копие както е описано по-долу.

### **1.3.2.** Споразумението/договорът за обединение следва да бъде подписан от лицата в обединението, като в документа се посочва представляващият; споразумението/ договорът следва да бъде с нотариална заверка на подписите. В случай че в споразумението/договорът за обединение не е посочено лицето, което представлява участниците в обединението, участникът представя и документ, подписан от лицата в обединението, в който се посочва представляващият.

### **1.3.3.** Споразумението трябва да съдържа клаузи, които гарантират, че:

### - всички членове на обединението/консорциума са отговорни, заедно и поотделно, по закон за изпълнението на договора;

### - че водещият член на обединението/консорциума е упълномощен да задължава, да получава указания за и от името на всеки член на обединението/консорциума;

### - че изпълнението на договора, включително плащанията, са отговорност на водещия член на обединението/консорциума, и че всички членове на обединението/консорциума са задължени да останат в него за целия период на изпълнение на договора.

### **1.3.4.** Участниците в обединението/консорциума трябва да определят едно лице, което да представлява обединението/консорциума за целите на поръчката.

### **1.3.5.** В Споразумението трябва да бъдат описани дейностите, които ще изпълнява всеки един от членовете на обединението.

### **1.3.6.** В случай, че обединението е регистрирано по БУЛСТАТ, преди датата на подаване на офертата за настоящата обществена поръчка, копие на същото се прилага в офертата. В случай, че не е регистрирано при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка. Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

**1.3.7.** Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

**1.3.8.** Едно физическо или юридическо лице може да участва само в едно обединение.

**1.3.9 В случай, че Участникът участва като обединение,доказателствата / документите за техническите възможности се представят от участника в обединението чрез които обединението доказва съответствието си с критериите за подбор.**

## 1.4. Специфични изисквания към подизпълнителите

**1.4.1.** С офертата си участниците могат без ограничения да предлагат ползването на подизпълнители.

### **1.4.4.** Лице, което участва като подизпълнител в офертата на друг участник, не може да представя самостоятелна оферта.

### **1.4.6.** Участникът ще бъде отстранен от участие в настоящата обществена поръчка, в случай че:

### - Наруши чл. 45а, ал. 2 от Закона за обществените поръчки;

### - Е представил самостоятелна оферта, въпреки, че в оферта на друг участник е посочен като подизпълнител.

**1.5.** При подаване на офертата участникът удостоверява липсата на обстоятелствата по чл. 47, ал. 1, т. 1 и ал. 5 от ЗОП с една декларация, подписана от лицата, които представляват участника.

**1.6.** Когато участникът е обединение, което не е юридическо лице, декларация за отсъствие на обстоятелствата по чл. 47, ал. 1, т. 1 и ал. 5 от ЗОП се представя за всяко физическо и юридическо лице, включено в обединението.

**2. ИЗИСКВАНИЯ ЗА ПОДБОР**

**2.1. Mинимални изисквания за икономическо и финансово състояние на участника.**

Към участниците **не** се поставя изискване за разполагаем финансов ресурс.

**2.2. Mинимални изисквания към техническите възможности и квалификация на участника.**

2.2.1. Участникът трябва да покаже, че е реализирал за последните 5 (пет) години, считано от датата на подаване на офертата, поне едно строителство, изпълнено заедно или поотделно, което да е еднакво или сходно с предмета на поръчката

***Забележка:*** *Под строителство, еднакво или сходно с предмета на поръчката да се разбира:дейности свързани с изпълнение на СМР по изграждане и/или реконструкция и/ или ремонт на обществени сгради и /или спортни сгради и спортни съоръжения.*

**За доказване** на поставеното техническо изискване се представя списък-декларация по чл. 51, ал. 1, т. 2 от ЗОП на строителството, изпълнено през последните 5 години, считано от датата на подаване на офертата, включително и строителството еднакво или сходно с предмета на поръчката, заедно с доказателство за извършеното строителство, чрез:

– посочване на публичните регистри, в които се съдържа информация за актовете за въвеждане на строежите в експлоатация, която информация включва данни за компетентните органи, които са издали тези актове, стойността, датата, на която е приключило изпълнението, мястото и вида на строителството;

или

- удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството, както и дали е изпълнено в съответствие с нормативните изисквания; удостоверенията съдържат и дата и подпис на издателя и данни за контакт;

или

в) копия на документи, удостоверяващи изпълнението, вида и обема на изпълнените строителни дейности.

* 2.2.2. Участникът следва да е вписан в Централен професионален регистър на строителя за съответната категория строежи. Съгласно чл. 137, т.4 от ЗУТ, Строежът е четвърта категория.

**За доказване** на поставеното техническо изискване се представя Копие на удостоверение от Централен професионален регистър на строителя за вписване на строител, ведно с копие на валиден четлив талон към него, за строежи от „четвърта категория“.

**2.2.3**  Участникът трябва да притежава валидни сертификати за внедрени системи за управление, както следва:

-по стандарт ISO 9001:2008 – Система за управление на качеството или еквивалентен, с обхват на дейностите “строително-монтажни работи” или еквивалентен;

-сертификат за внедрена система за управление на здравето и безопасността при работа по стандарт BS OHSAS 18001:2007 или еквивалентен, с обхват на дейностите “строително-монтажни работи” или еквивалентен;

**За доказване** на поставеното техническо изискване се представя копие на валидните сертификати ,заверени с гриф „Вярно с оригинала“ от участника.

Сертификатите задължително трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

***Забележка:*** *Когато Участник в поканата е чуждестранно физическо или юридическо лице или техни обединения, същите представят еквивалентни документи на посочените изисквания за технически възможности и квалификация от Възложителя, издадени от компетентен орган от страната, в която са установени.*

*При подаване на оферта от обединение, което не е юридическо лице, изискванията за технически възможности и квалификация се отнасят за обединението, като цяло и документите за доказване на това изискване се представят само от тези участници, чрез които обединението доказва съответствието си с критериите за подбор.*

**3. ГАРАНЦИЯ ЗА ИЗПЪЛНЕНИЕ НА ДОГОВОРА**

Участникът, който бъде определен за изпълнител на обществената поръчка трябва при сключване на договора за обществена поръчка да представи гаранция за изпълнение, която да отговаря на изискванията на Закона и Възложителя.

**3.1.** Гаранцията за изпълнение се представя в една от следните форми по избор на участника:

- депозит на парична сума по сметка на Възложителя;

- банкова гаранция в полза на Възложителя.

**3.2.** Когато гаранцията за изпълнение е парична сума, същата се внася по следната сметка на Възложителя:

**Титуляр: СОУ „Асен Златаров“ гр Шабла**

**Банка: Централна Кооперативна Банка АД**

**IBAN: ВС53СЕСВ979031F9468000 BIC: СЕСВBGSF**

**3.3.** При представяне на гаранцията в платежното нареждане или в банковата гаранция изрично се посочва договора, за който се представя гаранцията.

**3.4.** Гаранцията за изпълнение се определя в размер на **3 % (три процента)** от стойността на договора за изпълнение на поръчката без ДДС.

**3.5.** Когато участникът избере гаранцията за изпълнение да бъде под формата на банкова гаранция, в нея следва изрично да е записано, че тя:

- е в полза на възложителя;

- е безусловна и неотменима;

- е със срок на валидност не по-кратък от 60 дни, след крайния срок за изпълнение на договора за обществена поръчка;

- има възможност за нейното усвояване на части.

**3.6.** Банковите разходи по откриването и поддържането на гаранцията са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата документация.

**3.7.**  Представената гаранция за изпълнение на Договора от **ИЗПЪЛНИТЕЛЯ** се освобождава от **ВЪЗЛОЖИТЕЛЯ** в пълен размер в срок до 30 **(тридесет)** календарни дни след цялостното приемане на обектите от страна на Възложителя, без възражения.

Възложителят освобождава гаранциите без да дължи лихви за периода, през който средствата законно са престояли при него.

**3.8.** Условията и сроковете за задържане или освобождаване на гаранцията за изпълнение се уреждат в договора за възлагане на обществената поръчка.

**14. УКАЗАНИЯ ЗА ПОДГОТОВКА НА ОФЕРТАTA, МЯСТО И СРОК НА ПОДАВАНЕ НА ОФЕРТАТА, МЯСТО И ДАТА НА ОТВАРЯНЕ НА ОФЕРТАТА**

**1.** За участие в процедурата участникът подготвя и представя оферта, която трябва да съответства напълно на изискванията на Закона и указанията от настоящата покана.

**2.** Всеки участник подава оферта в един оригинал на хартиен носител, която задължително трябва да включва пълния обем на поръчката, а не само част.

**3.** Офертата следва да бъде представена на адрес: **Община Шабла, гр. Шабла, ул.“ Добруджа“ №2** преди часа и датата, посочени в публичната покана, като срок за представяне на офертите. При подаване на офертата и приемането й, върху плика се отбелязва входящ номер, дата и час на получаване, и посочените данни се отбелязват във входящ регистър, за което на приносителя се издава документ.

**4.** Ако участникът изпраща офертата си чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него.

**5.** Офертата се представя в **един** запечатан непрозрачен плик от участника лично или от упълномощен от него представител или по пощата с препоръчано писмо с обратна разписка или чрез куриерска служба. Върху плика участникът записва името и адреса на Възложителя, “Оферта”, посочва наименованието на поръчката, наименованието на участника, адрес и лице за кореспонденция, телефон и по възможност факс и електронен адрес.

**6.** Всички документи, на езици различни от български, се представят и в превод на български език, с изключение на документите по чл. 56, ал. 1, т. 1 от ЗОП, които се представят в официален превод на български език по смисъла на §1, т.16а от ДР ЗОП.

**7.** Когато за някои от изискуемите документи е определено, че може да се представят в копие и към него няма поставени допълнителни изисквания, за такъв документ се счита този, при който върху копието на документа се съдържа текста “*Вярно с оригинала*”. Задължително следва да има собственоръчен подпис на представляващия участника и положен печат. В случаите, в които участникът е обединение, което не разполага със собствен печат, върху документа може да бъде положен печат на един от партньорите в обединението.

**8. Представените образци в документацията за участие и условията, описани в тях са задължителни за участниците. Ако офертата не е представена по представените образци, Възложителят отстранява участника от настоящата обществена поръчка, поради несъответствие на офертата с изискванията на поканата за участие.**

**9. Оферта, която не отговаря на изискванията за участие или в нея липсват един или няколко от изисканите от Възложителя документи, се отхвърля и не се разглежда.**

**10.** Място за отваряне на офертите – административната сграда Основна сграда на СОУ „ Асен Златаров“ община Шабла, ет. 2, малка заседателна зала/ директорска стая/, находяща се в град Шабла на ул. „Добруджа” №2 . Отварянето на офертите е публично и на него могат да присъстват участниците в публичната покана или техни упълномощени представители, както и представители на средствата за масово осведомяване и на други лица при спазване на установения режим за достъп до сградата, в която се извършва отварянето. Конкретната дата и час на отваряне на офертите са посочени в публичната покана.

**15. СЪДЪРЖАНИЕ НА ОФЕРТАТА И ИЗИСКВАНИЯ**

**1. ВСЯКА ОФЕРТА, ПОДАДЕНА ОТ УЧАСТНИК ТРЯБВА ДА СЪДЪРЖА СЛЕДНИТЕ ДОКУМЕНТИ:**

**1.1. Списък на документите, съдържащи се в офертата, подписан от участника (Образец № 1).** В списъка участникът следва да опише всички представени от него документи, включително документи относно лицата, представляващи участника, и относно подизпълнителите, ако такива се предвиждат. Списъкът на документите следва да се постави в началото на документите. **Всеки лист, съдържащ се в плика, задължително следва да бъде номериран и подреден съгласно списъка;**

**1.2. Представяне на участника - по образец (Образец № 2);**

В представянето се посочва единния идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждане на процедурата.

От представената информация и документи трябва да става еднозначно ясно, кое лице има право да представлява участника.

Когато участник в поръчката е обединение, което не е юридическо лице, посочването на ЕИК и документите по чл. 56, ал. 1, т. 1, б. „а“ от ЗОП се представят за всяко физическо или юридическо лице, включено в обединението.

Когато участникът е чуждестранно физическо или юридическо лице, или обединение на чуждестранни физически и/или юридически лица, документът по чл. 56, ал. 1, т. 1 от ЗОП се представя в официален превод на български език.

**1.3. Нотариално заверено пълномощно на лицето, упълномощено да представлява участника в публичната покана** (когато участникът не се представлява от лицата, които имат право на това, съгласно документите му за регистрация или за учредяване при обединенията неперсонифицирани лица);

**1.4. В случай, че участникът е обединение, което не е юридическо лице, копие на договора за обединение**, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият;

**1.5. Декларация по чл. 47, ал. 1, т.1 и ал. 5 от ЗОП**, в оригинал, **(Образец № 3);**

***Забележка:***\* *В случай, че участникът е юридическо лице, декларацията се подписва и представя задължително от всички лица, посочени в чл. 47, ал. 4 от ЗОП.*

\*\*  *В случай, че участникът е обединение, декларация се представя за всяко физическо или юридическо лице, включено в обединението, съобразно чл. 56, ал. 3, т. 1 от ЗОП.*

**1.6. Декларация за отсъствие на обстоятелствата по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (Oбразец № 4 )**

**1.7.** **Декларация за участие/неучастие на подизпълнители (Образец № 5).**

***Забележка:*** *\* Декларацията се подписва от представляващия участника или от изрично упълномощено от него лице с пълномощно с нотариална заверка на подписа. Когато участникът е обединение, което не е юридическо лице, декларацията се подписва от представителя на обединението съгласно договора за създаване на обединение.*

**1.9. Декларация за приемане на условията в проекта на договора (Образец № 6).**

***Забележка:*** *\*Документът се подписва от представляващия участника или от изрично упълномощено от него лице с пълномощно с нотариална заверка на подписа.*

*\*\*Когато участникът е обединение, което не е юридическо лице, декларацията се подписва от всеки един член на обединението.*

**1.10. Доказателства за техническите възможности и квалификацията на участника, които задължително включват:**

• **Списък-декларация (Образец № 7), на строителството, , изпълнено през последните 5 години, считано от датата на подаване на офертата, включително и строителството еднакво или сходно с предмета на поръчката, заедно с доказателство за извършеното строителство, чрез:**

а) посочване на публичните регистри, в които се съдържа информация за актовете за въвеждане на строежите в експлоатация, която информация включва данни за компетентните органи, които са издали тези актове, стойността, датата, на която е приключило изпълнението, мястото и вида на строителството, или

б) удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството, както и дали е изпълнено в съответствие с нормативните изисквания; удостоверенията съдържат и дата и подпис на издателя и данни за контакт, или

в) копия на документи, удостоверяващи изпълнението, вида и обема на изпълнените строителни дейности;

***Забележка:*** *\*Документът се представя от участника и се подписва от представляващия участника или от изрично упълномощено от него лице с пълномощно с нотариална заверка на подписа.*

*\*\*Когато участникът е обединение, което не е юридическо лице, документът се представя само за съдружника/ците, чрез които обединението доказва съответствието си с критерия за подбор;*

* Копие от Удостоверение от Камарата на строителите в България за вписване в Централния професионален регистър на строителите, за съответната група, категория строеж. Заверено от участника с гриф „ Вярно с оригинала“

Копие от валидни сертификати за внедрени системиуправление на качеството или еквивалентен -по стандарт ISO 9001:2008 и сертификат за внедрена система за управление на здравето и безопасността при работа по стандарт BS OHSAS 18001:2007 или еквивалентен. Заверено от участника с гриф „ Вярно с оригинала“

**1.11. Техническо предложение за изпълнение на поръчката** – трябва да бъде изготвено съобразно **Образец № 8** при съблюдаване на пълното описание на предмета на поръчката, изискванията към офертата и условията за изпълнение на поръчката.

Към техническата оферта се представя обосновка за предложения срок за изпълнение. Срокът за изпълнение следва да е реален и съобразен с технологията на изпълнение присъща за този вид работ, както и с техническите спецификации. Срокът за изпълнение се посочва в календарни дни.

**1.12 Ценово предложение** съобразно **Образец №9**. Ценовото предложение следва да бъде съобразено с наличния финансов ресурс на Възложителя и прогнозната стойност на поръчката като цяло и за съответните подобекти. Ценови предложения които не са съобразени с това обстоятелство няма да бъдат разглеждани.

***16. КРИТЕРИЙ ЗА ОЦЕНКА НА ОФЕРТИТЕ И МЕТОДИКА ЗА ОПРЕДЕЛЯНЕ НА ОЦЕНКАТА***

*1.ПОКАЗАТЕЛИ И ОТНОСИТЕЛНАТА ИМ ТЕЖЕСТ.*

Критерият за оценка е **икономически най-изгодната оферта.**

Показателите, по които ще се определи икономически най-изгодната оферта и тежестта на всеки един от тях в комплексната оценка на офертата са както следва:

**а/ C - предложена цена - 50т. ;**

**б/ S - обоснован срок за изпълнение - 50т.**

До оценяване ще бъдат допуснати само офертите на участниците, които отговарят на изискванията на Възложителя, посочени в Публичната покана.

Закръглянето при изчисленията се извършва до втория знак след десетичната запетая.

Крайната оценка на всяко предложение се изчислява по формулата

**КО = Cmin/Cn х 50 + Smin/Sn х 50**  - обща оценка на участника където :

**Cn** - цена на участника;

**Cmin** – най-ниска предложена цена;

- тегловен коефициент = 50 т.

**Sn**  - **обоснован срок за изпълнение,** предложен отучастника в календарни дни;

**Smin -** минимален предложен **обоснован** срок за изпълнение ;

- тегловен коефициент = 50 т.

Участникът получил най-висока обща комплексна оценка се класира на първо място.

Останалите оферти заемат места в класирането по низходящ ред на стойностите на комплексните оценки.

*17. ПРОВЕЖДАНЕ НА ПРОЦЕДУРАТА, РАЗГЛЕЖДАНЕ И ОЦЕНЯВАНЕ НА ПОДАДЕНИТЕ ОФЕРТИ, СКЛЮЧВАНЕ НА ДОГОВОР*

1. Получаването, разглеждането и оценката на офертите се извършва от комисия, назначена от Възложителя.

**2.** Членовете на комисията представят на Възложителя декларация по чл. 35, ал. 1 от ЗОП след получаване на списъка с участниците, подали оферти.

**3.** Комисията съставя, по реда на чл. 101г, ал. 3 и ал. 4 от ЗОП, протокол за резултатите от работата си.

1. За изпълнител на обществената поръчка се определя участникът с най-висока комплексна оценка. В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие, че и цените са еднакви, длъжностните лица провеждат публично жребий за определяне на изпълнител между класираните на първо място оферти.

**5.** Възложителят сключва договор за обществена поръчка с участника, класиран от комисията на първо място и определен за изпълнител.

**6.** Възложителят може да възложи изпълнението на поръчката и в случаите, когато е подадена само една оферта.

**7.** Възложителят сключва писмен договор, който включва всички предложения от офертата на определения изпълнител.

**18. ОБРАЗЦИ НА ДОКУМЕНТИ:**

1. Списък на документите, съдържащи се в офертата **(Образец № 1);**

**2.** Представяне на участника **(Образец № 2);**

**3.** Декларация по чл. 47, ал. 1, т.1 и ал. 5 от ЗОП **(Образец №3);**

**4.** Декларация за отсъствие на обстоятелствата по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (**Oбразец № 4**)

**5.** Декларация за участие/неучастие на подизпълнители **(Образец № 5);**

**6.** Декларация за приемане на условията в проекта на договора **(Образец № 6);**

**7. С**писък-декларация на строителството, изпълнено през последните 5 години, считано от датата на подаване на офертата, което **е еднакво или сходно** с предмета на настоящата поръчка **(Образец № 7);**

**9** Техническо предложение за изпълнение на поръчката **(Образец №8);**

**10.** Ценово предложение **(Образец № 9)**.

**11.** Техническа спецификация **(Образец № 10);**

**12.** Проект на договор **(Образец № 11)**.

***Забележка:*** *\* Всички горепосочени образци на документи са приложени на отделен файл.*

***За неуредените въпроси от настоящите указания ще се прилагат разпоредбите на Закона за обществените поръчки и приложимите разпоредби на действащото законодателство на Република България.***

***С уважение,***

*…………………*

*Петранка Валентинова*

*Директор на СОУ „Асен Златаров“*